AIŠKINAMASIS RAŠTAS

Dėl Molėtų vaikų savarankiško gyvenimo namų nuostatų patvirtinimo

1. Parengto tarybos sprendimo projekto tikslai ir uždaviniai:

Molėtų rajono savivaldybės administracijoje gautas2021 m. rugpjūčio 30 d.Molėtų vaikų savarankiško gyvenimo namų direktoriaus raštas Nr. 8-131 „Dėl Molėtų vaikų savarankiško gyvenimo namų nuostatų pakeitimo“, kuriame prašoma patvirtinti pakeistus Molėtų vaikų savarankiško gyvenimo namų nuostatus.

Tikslas – patvirtinti Molėtų vaikų savarankiško gyvenimo nuostatus, kurie keičiami dėl pakeitimų teisės aktuose atsiradusių papildomų funkcijų bei iš dalies pasikeitusių tikslų.

Vadovaujantis Lietuvos Respublikos biudžetinių įstaigų įstatymo 6 straipsnio 5 dalimi, pakeistus biudžetinės įstaigos nuostatus tvirtina savininko teises ir pareigas įgyvendinanti institucija, o pasirašo savininko teises ir pareigas įgyvendinančios institucijos vardu veikiantis asmuo arba savininko teises ir pareigas įgyvendinančios institucijos įgaliotas asmuo.

1. Siūlomos teisinio reguliavimo nuostatos:

Siūloma patvirtinti pakeistus įstaigos nuostatus, kurie reglamentuoja Molėtų vaikų savarankiško gyvenimo namų teisinę formą, savininką, savininko teises ir pareigas įgyvendinančią instituciją ir jos kompetenciją, priskirtas funkcijas ir veiklos tikslus, vadovo kompetenciją, skyrimo ir atleidimo tvarką, biudžetinės įstaigos organus, jei pagal kitus įstatymus ar Vyriausybės nutarimus tokie organai sudaromi, šių organų sudarymo tvarką ir kompetenciją, sprendimų priėmimo tvarką, šaltinį, kuriame skelbiami vieši pranešimai ir nuostatų keitimo tvarką. Pakeisti nuostatai tvirtinami dėl atitikimo šiuo metu galiojantiems teisės aktams.

1. Laukiami rezultatai:

Molėtų vaikų savarankiško gyvenimo namų nuostatai atitiktis šiuo metu galiojančių teisės aktų nuostatas.

1. Lėšų poreikis ir jų šaltiniai:

Nuostatų registravimo mokestis registrų centre.

1. Kiti sprendimui priimti reikalingi pagrindimai, skaičiavimai ar paaiškinimai: nėra.